17. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ.Γ7/4565 της 4/30 Ιουν. 1969 (ΦΕΚ Β΄ 430) Περί καθορισμού κατωτάτου ορίου οδοντιατρικής αμοιβής των οδοντιάτρων Οργανισμών Κοιν. Ασφαλίσεως, αρμοδιότητος Υπουργείου Κοινωνικών Υπηρεσιών. Έχοντες υπ’ όψιν: 1)Το άρθρ. 1 παρ. 4 του Ν.Δ. 3623/56 «περί καθορισμού κατωτάτων ορίων ιατρικής αμοιβής και συνθηκών εργασίας των ιατρών». 2)Την υπ’ αριθ. 68808/Ε.2246/6.9.1962 κοινήν απόφασιν των Υπουργών Κοιν. Προνοίας, Οικονομικών και Εργασίας «περί καθορισμού κατωτάτου ορίου αμοιβής των Οδοντιάτρων Οργανισμών Κοινωνικής Ασφαλίσεως, αρμοδιότητος Υπουργείου Εργασίας. 3)Το άρθρ. 36 παρ. 7 του Ν.Δ. 1/1968 «περί Υπουργικού Συμβουλίου και Υπουργείων», αποφασίζομεν: Ανακαλούμεν την ως άνω (2) σχετικήν και ορίζομεν εφεξής ως κατώτατον όριον αμοιβής των οδοντιάτρων των παρεχόντων τας υπηρεσίας των κατ’ επίσκεψιν, πράξιν ή περίπτωσιν εις τους ησφαλισμένους των Οργανισμών Κοιν. Ασφαλίσεως αρμοδιότητος Υπουργείου Κοινωνικών Υπηρεσιών, την πρώτην και μικροτέραν στήλην του υπ’ αριθ. 754/61 Β.Δ/τος «περί κανονισμού οδοντιατρικής αμοιβής». 